РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 12

от заседание на комисия ”Управление на собствеността”
към Пленума на Висшия съдебен съвет, проведено на 17.04.2019 г.

Днес, 17.04.2019 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков						                       ЧЛЕНОВЕ:  Стефан Гроздев
                                                                                       Олга Керелска
                                                                                       Пламена Цветанова
                                                                                       Огнян Дамянов
                                                                                       Боян Новански

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, Пламен Евтимов – началник отдел „Инвестиции и строителство“, Красимира Василева - началник отдел „ЮСДКВСС”, дирекция „Правна“, инж. Димитър Шиклев – главен експерт в отдел „Инвестиции и строителство“, инж. Стоянка Георгиева – главен експерт в отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, Лидия Кирилова – главен експерт в отдел „Управление на собствеността“ и Надежда Петрова  - старши експерт в отдел „Управление на собствеността“.

І. Инвестиционна дейност:

	1. ОТНОСНО: Одобряване на вариант на проект за обект: „Проектиране /изработване на идеен и работен проект/ на СМР – преустройство и промяна на предназначението на съществуваща сграда за нуждите на РС и РП гр. Шумен, находяща се в гр. Шумен, ул. „Карел Шкорпил“ № 1“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1.	Предлага на Пленума на Висшия съдебен съвет да вземе следното решение:

ОДОБРЯВА първи вариант от предложените два варианта на идеен проект  за преустройство и промяна на предназначението  на съществуваща сграда за нуждите на РС и РП гр.Шумен, находяща се в гр. Шумен, ул. „Карел Шкорпил“ № 1“.

Мотиви: И двата варианта отговарят на функционалните изисквания за Съдебна палата. И двата варианта са одобрени от административните ръководители на Районен съд гр. Шумен и Районна прокуратура гр. Шумен, както и местен представител на ГД „Охрана“ към Министерство на правосъдието. Като фасадно решение, подчертаващо представителния характер на сградата на съдебната палата в градска среда, е първи вариант. Той е и по-икономичен по предварителни КСС. 

1.2. ВНАСЯ предложението като редовна точка в следващото редовно заседание на Пленума на Висшия съдебен съвет.

2. ОТНОСНО: Изпълнение на решение на Комисия „Управление на собствеността“ по т.4 на Протокол № 9/20.03.2019 г., във връзка с отпускане на допълнителни средства за изграждане на нова съдебна сграда за нуждите на Административен съд гр. Пазарджик, Окръжна прокуратура гр. Пазарджик и Районна прокуратура гр. Пазарджик. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада от инж. Надежда Стоянова – главен експерт в отдел „Инвестиции и строителство“ на дирекция „УССВ“, АВСС.
2.2. ВЪЗЛАГА на дирекция „Управление на собствеността на съдебната власт“, отдел „Инвестиции и строителство“ да изготви техническо задание за извършване на услуга с предмет „Анализ на цена на всички основни пера, с обосновка за необходимите разходи за извършване на СМР и доставка на необходимото оборудване /обем и вид на работа на основните дейности и техните поддейности/ за нуждите на Административен съд гр. Пазарджик, Окръжна прокуратура гр. Пазарджик и Районна прокуратура гр. Пазарджик“, както и да посочи прогнозна стойност. 
2.3. Изготвената документация, ведно с иницииращ доклад, да бъде изпратена чрез Главния секретар на ВСС на дирекция „Правна“, отдел „Обществени поръчки“, за предприемане на последващи действия по компетентност. 

-	Текущи ремонти:

3. ОТНОСНО: Писмо от председателя на Административен съд гр. Кърджали с вх. № ВСС-1873/11.02.2019 г. с искане за отпускане на средства за подмяна на негоден компресор на термопомпен агрегат на централната климатизация.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. Извършването на разход за подмяна на негоден компресор на термопомпен агрегат на централната климатизация в сградата на Административен съд гр. Кърджали е неотложно необходимо. Стойността на разхода съгласно приложена актуална оферта  от  фирма „АТАРО КЛИМА“ ЕООД е на стойност 5 394,00 лв.

Мотиви: За подмяната е изчакано подходящо време - на края на отоплителния сезон. По ел. поща е изпратена актуализирана оферта от „АТАРО КЛИМА“ ЕООД, която е предложила най-ниската предишна оферта. Разходът е неотложно необходим, преди започване на работа в охладителен режим на агрегата. 
   
3.2. ИЗПРАЩА решението по т. 3 от настоящия протокол на Комисия „Бюджет и финанси”, за  корекция на бюджета на Административен съд гр. Кърджали.

4. ОТНОСНО: Изпълнение на решение на Комисия „Управление на собствеността“ по т. 3 на Протокол № 7/27.02.2019 г., във връзка с осигуряване на средства за извършване на неотложен текущ ремонт в сградата на съдебна палата гр. Ихтиман.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА за неотложно необходимо и целесъобразно извършването на разход за неотложен текущ ремонт във връзка с предписанията на контролните органи /ремонт на ГРТ разположено в сутерена, ремонт на покрива за отстраняване на течовете от покрива и подмяна на вратата тип МДФ на втория етаж със самозатваряща се противопожарна врата с граница на пожароустойчивост 60 минути/ и безопасната експлоатация на сградата на Съдебна палата гр. Ихтиман.
Стойността на разхода за ремонт на покрива е в размер на 1 506,72 лв. с ДДС, съгласно най-ниската оферта, предложена от „Е Строй“ ЕООД, за ремонт на ГРТ е 1 980,00 лв. с ДДС, съгласно най-ниската оферта на „ИВКОМ - 63“ ЕООД, а за доставка и монтаж на пожароустойчива врата EI-60 – 650,00 лв. с ДДС, съгласно най-ниската оферта на „Корект Доорс“ ООД, или общата стойностна на разхода е в размер на 4 136,72 (четири хиляди сто тридесет и шести и 0,72 ст.) лв. с включен ДДС. Средствата са за сметка на параграф §10-30 „Текущ ремонт“.

4.2. ИЗПРАЩА решението по т. 4 от настоящия протокол на Комисия „Бюджет и финанси“, за корекция на бюджета на Районен съд гр. Ихтиман.

ІІ. Управление на собствеността

5.1. ОТНОСНО: Проект на решение за отправяне на предизвестие за прекратяване на договор за наем.
5.2. ОТНОСНО: Предложение от членове на Висшия съдебен съвет за осигуряване на работни помещения на органите на съдебна власт на територията на гр. София, след извършен анализ на сградния фонд /Вносители: г-н Евгени Диков, г-н Боян Новански, г-жа Пламена Цветанова, г-н Огнян Дамянов, г-н Севдалин Мавров/.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ОТЛАГА вземането на решение по т. 5.1. за заседанието на Комисия „Управление на собствеността“ към Пленума на ВСС, насрочено за 15.05.2019 г.
5.2. ОТЛАГА вземането на решение по т. 5.2. за заседанието на Комисия „Управление на собствеността“ към Пленума на ВСС, насрочено за 15.05.2019 г.
5.3. КАНИ главния прокурор на Република България, г-н Георги Чолаков – председател на Върховен административен съд, г-н Александър Ангелов - председател на Софийски районен съд, г-н Радослав Димов - административен ръководител на Софийска районна прокуратура, г-жа Мария Попова – и.ф. председателя на Административен съд – София област и г-жа Мина Топузова - председател на Комисията по атестирането и конкурсите към Съдийската колегия на ВСС, на заседанието на Комисия „Управление на собствеността“ към Пленума на ВСС, насрочено за 15 май 2019 г., сряда, от 10,30 часа, зала 312 в сградата на Висшия съдебен съвет.

5.4. КАНИ главния секретар на ВСС на заседанието на Комисия „Управление на собствеността“ към Пленума на ВСС, насрочено за 15 май 2019 г., сряда, от 10,30 часа, зала 312 в сградата на Висшия съдебен съвет.

6. ОТНОСНО: Информация за сградите, предоставени за управление на Пленума на ВСС, с налични технически паспорти.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА за сведение изготвената информация в табличен вид за сградите за сградите предоставени за управление на Пленума на Висшия съдебен съвет с налични технически паспорти.
6.2. ИЗПРАЩА информацията на членовете на работната група, определена с Решение на Пленума на ВСС по протокол № 13/10.05.2018 г., т. 18, за сведение.

7. ОТНОСНО: Организационни въпроси, свързани с дейността на Комисия «Управление на собствеността» към Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ВЪЗЛАГА на директора на дирекция „Управление на собствеността на съдебната власт“ за следващото заседание на Комисията да изготви доклад във връзка със създаването на досиета на сградите, предоставени в управление на ВСС /актове за държавна собственост, извършени ремонти – основни, текущи и др./.
7.2. ВЪЗЛАГА на директора на дирекция „Управление на собствеността на съдебната власт“ да проучи възможността за отдаване под наем на помещение /гардеробиерна/ в сградата на Софийски районен съд, находящо се в гр. София, бул. „Ген. М. Д. Скобелев“ № 53, за нуждите на Висшия адвокатски съвет /или САК/,  и предоставяне на копирни услуги.

/11,30 часа – закриване на заседанието/

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/     ЕВГЕНИ ДИКОВ